ddrg/super_eurlex huggingface dataset:
RÅDETS FÆLLES AKTION

af 29. juli 1999

vedrørende etablering af strukturerne for De Forenede Nationers mission i Kosovo (UNMIK)

(1999/522/FUSP)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 14, og

ud fra følgende betragtninger:

(1) De Forenede Nationers Sikkerhedsråds resolution 1244 (1999) af 10. juni 1999 fastslår princippet om etableringen af den civile administration i Kosovo (UNMIK) under ledelse af en særlig repræsentant for De Forenede Nationers generalsekretær;

(2) De Forenede Nationers generalsekretærs særlige repræsentant bistås i sine opgaver af fire assisterende særlige repræsentanter, som hver især er ansvarlig for en større del af De Forenede Nationers mission;

(3) De Forenede Nationers generalsekretær har ønsket at overdrage økonomisk genopbygning, rehabilitering og udvikling i Kosovo til Den Europæiske Union; Rådet glædede sig på samlingen den 19. juli 1999 over, at fjerde del af UNMIK var blevet udstationeret så hurtigt, samt over, at De Forenede Nationers generalsekretær den 2. juli 1999 havde udpeget Joly Dixon til assisterende særlig repræsentant -

VEDTAGET FØLGENDE FÆLLES AKTION:

Artikel 1

Den Europæiske Union sørger for etablering af den del af UNMIK, som den har ansvaret for, og noterer sig, at De Forenede Nationers generalsekretær har udpeget Joly Dixon til leder af denne del.

Artikel 2

1. Det finansielle referencegrundlag til dækning af udgifterne til de opgaver, der er omtalt i artikel 1, er på 910000 EUR for perioden indtil den 31. december 1999.

2. Beløbet i stk. 1 skal gå til finansiering af infrastrukturen og de løbende udgifter til den del af UNMIK, som Den Europæiske Union har ansvaret for, herunder rejse- og opholdsudgifter og dagpenge til det udstationerede personale samt det lokale personales lønninger.

3. Medlemsstaterne og Den Europæiske Unions institutioner kan foreslå udstationering af personale til den del af UNMIK, som Unionen har ansvaret for. Udgifterne til det således udstationerede personales lønninger vil blive dækket af henholdsvis den pågældende medlemsstat eller EU-institution.

Artikel 3

Denne fælles aktion gælder fra den 2. juli 1999 til den 31. december 1999.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 29. juli 1999.

På Rådets vegne

T. HALONEN

Formand
RÅDETS FÆLLES AKTION

af 19. juli 1999

vedrørende afholdelsen af et møde mellem stats- og regeringschefer i Sarajevo, Bosnien-Hercegovina, vedrørende stabilitetspagten for Sydøsteuropa

(1999/480/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Efter vedtagelsen af fælles holdning 1999/345/FUSP af 17. maj 1999 vedrørende iværksættelsen af en stabilitetspagt for Sydøsteuropa(1) har Unionen været fast besluttet på at fremskynde denne proces til gavn for området og alle andre implicerede;

(2) udenrigsministrene vedtog en stabilitetspagt for Sydøsteuropa den 10. juni 1999 i Köln;

(3) for at styrke stabilitet, velstand og samarbejdet mellem landene i området anser Unionen det for væsentligt at sende et stærkt polistik signal til befolkningen i området;

(4) et sådant signal kan være, at der i området afholdes et politisk møde på højt plan vedrørende stabilitetspagten -

VEDTAGET FØLGENDE FÆLLES AKTION:

Artikel 1

1. For lettere at kunne fremme stabiliteten i Sydøsteuropa yder Den Europæiske Union finansiel og logistisk støtte til, at der afholdes et møde i Sarajevo mellem stats- og regeringschefer vedrørende stabilitetspagten for Sydøsteuropa, som ledes af formandskabet for EU.

2. Den finansielle støtte dækker udgifterne i forbindelse med tilrettelæggelse og afholdelse af konferencen, undtagen deltagernes udgifter til rejse og ophold.

Artikel 2

Det finansielle referencegrundlag for gennemførelsen af artikel 1 er på 1250000 EUR.

Artikel 3

Denne fælles aktion træder i kraft på dagen for vedtagelsen.

Den finder anvendelse indtil den 30. september 1999.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 19. juli 1999.

På Rådets vegne

T. HALONEN

Formand

(1) EFT L 133 af 28.5.1999, s. 1.
DA De Europæiske Fællesskabers Tidende 27. 4. 1999 L 108/1
(Retsakter vedtaget i henhold til afsnit V i traktaten om Den Europæiske Union)
FÆLLES HOLDNING
af 23. april 1999
fastlagt af Rdet p grundlag af artikel J.2 i traktaten om Den Europæiske Union,
vedrørende forbud mod levering og salg af olie og olieprodukter til Forbundsre-
publikken Jugoslavien (FRJ)
(1999/273/FUSP)
RDET FOR DEN EUROPÆISKE UNION HAR ¾
under henvisning til traktaten om Den Europæiske
Union, særlig artikel J.2, og
ud fra følgende betragtninger:
(1) Rdet henviste den 8. april 1999 til sine tidligere
konklusioner af 25. januar og 21. februar, herunderom optrapning af de økonomiske sanktioner;
(2) stats- og regeringscheferne gentog den 14. april1999, at de var besluttet p ikke at tolerere drab ogdeportationer i Kosovo, og at det var nødvendigt ogberettiget at anvende de strengeste foranstaltninger;
(3) stillet over for de jugoslaviske myndigheders yder-liggende og kriminelt uansvarlige politik finderDen Europæiske Union det hensigtsmæssigt atforbyde levering og salg af olie og olieprodukter tilFRJ samt at opfordre de associerede lande iCentral- og Østeuropa og Cypern og EFTA-medlemslandene i EØS til at gøre det samme;
(4) der er behov for en fællesskabsindsats for atgennemføre nedenstende foranstaltninger ¾
FASTLAGT FØLGENDE FÆLLES HOLDNING:
Artikel 1
1. Levering og salg af olie og olieprodukter til FRJ er
forbudt.2. Det i stk. 1 omhandlede forbud gælder ikke salg
eller leverancer med kontrollerede humanitære forml,navnlig for at opfylde behov blandt internt fordrevnepersoner og repatrierede.
Artikel 2
Formandskabet anmoder de associerede lande i Central-
og Østeuropa og Cypern og EFTA-medlemslandene iEØS om at tilslutte sig denne fælles holdning.
Artikel 3
Gennemførelsen af denne fælles holdning overvges
konstant.
Artikel 4
Denne fælles holdning har virkning fra datoen for vedta-
gelsen.
Artikel 5
Denne fælles holdning offentliggøres i EF-Tidende.
Udfærdiget i Bruxelles, den 23. april 1999.
P Rdets vegne
J. FISCHER
Formand
FÆLLES HOLDNING af 15. marts 1999 fastlagt af Rådet i henhold til artikel J.2 i traktaten om Den Europæiske Union, vedrørende Etiopien og Eritrea (1999/206/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

I resolution 1227 (1999) af 10. februar 1999 anmodede De Forenede Nationers Sikkerhedsråd indtrængende alle stater om umiddelbart at indstille ethvert salg af våben og ammunition til Etiopien og Eritrea;

Den Europæiske Union appellerer fortsat til parterne om at nå til en fredelig forhandlingsløsning på konflikten;

konflikten optrappes fortsat; Den Europæiske Union mener på denne baggrund, at den fortsatte strøm af våben til Etiopien og Eritrea bør standses -

FASTLAGT FØLGENDE FÆLLES HOLDNING:

Artikel 1

Salg eller forsyning af våben, ammunition og militært udstyr til etiopisk og eritreisk område forbydes.

Forbuddet i stk. 1 omfatter våben bestemt til at dræbe samt ammunition dertil, våbenplatforme, andre platforme samt hjælpeudstyr. Forbuddet omfatter endvidere reservedele, reparationer, vedligeholdelse og overførsel af militær teknologi. Kontrakter, der er indgået inden datoen for forbuddets ikrafttræden, berøres ikke af denne fælles holdning.

Artikel 2

Den Europæiske Union bestræber sig på at tilskynde andre lande til at anvende politikken i denne fælles holdning.

Artikel 3

Gennemførelsen af denne fælles holdning overvåges konstant. Denne fælles holdning udløber den 30. september 1999, medmindre Rådet under hensyn til udviklingen i fredsprocessen forlænger den som led i en overordnet drøftelse af Den Europæiske Unions forbindelser med Etiopien og Eritrea.

Artikel 4

Denne fælles holdning har virkning fra datoen for vedtagelsen.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 15. marts 1999.

På Rådets vegne

W. MÜLLER

Formand
31999E0722R(01)

Berigtigelse til De Europæiske Fællesskabers Tidende L 286 af 9. november 1999



EF-Tidende nr. L 288 af 11/11/1999 s. 0027 - 0027
Berigtigelse til Rådets fælles aktion 1999/664/FUSP af 11. oktober 1999 om ændring af fælles aktion 96/676/FUSP i forbindelse med udnævnelse af en særlig EU-udsending for fredsprocessen i Mellemøsten

(De Europæiske Fællesskabers Tidende L 264 af 12. oktober 1999)

Side 1, efter RÅDET FOR DEN EUROPÆISKE UNION HAR - indsættes: "under henvisning til traktaten om Den Europæiske Union, særlig artikel 14."
Berigtigelse til fælles aktion 1999/34/FUSP af 17. december 1998 vedtaget af Rådet på grundlag af artikel J.3 i traktaten om Den Europæiske Union om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben

(De Europæiske Fællesskabers Tidende L 9 af 15. januar 1999)

Side 2, artikel 2:

i stedet for: "der er nævnt i artikel 2, og om dem, der er nævnt i artikel 3 og 4,"

læses: "der er nævnt i artikel 3, og om dem, der er nævnt i artikel 4 og 5,".
RÅDETS FÆLLES HOLDNING

af 22. oktober 1999

om støtte til de demokratiske kræfter i Forbundsrepublikken Jugoslavien (FRJ)

(1999/691/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) I sine konklusioner af 19. juli 1999 lagde Rådet stor vægt på at udvikle kontakter med alle demokratiske kræfter, herunder demokratisk styrede kommuner i landet, med henblik på at fremme en demokratisering inden for FRJ;

(2) Rådet var enigt om, at der skulle findes måder og midler til at lette situationen for disse kræfter, bl.a. ved at fremskaffe energi;

(3) Rådet understregede også, at der må skelnes mellem styret i Beograd og befolkningen i FRJ, og at der vil blive taget hensyn til denne skelnen i afgørelser om sanktioner;

(4) i sine konklusioner af 13. september 1999 bekræftede Rådet på ny, at det fortsat vil støtte demokratisk forandring i FRJ og støtte det serbiske folk og de demokratiske kræfter i landet i deres bestræbelser på at fremme demokratiseringen og det civile samfund;

(5) Rådet var enigt om, at tiden er inde til at etablere formelle kontakter med repræsentanter for de demokratiske kræfter i FRJ;

(6) Rådet besluttede at indbyde repræsentanter for de demokratiske oppositionspartier og det civile samfund i Serbien og for Montenegros regering til en drøftelse om støtte til deres demokratiseringsbestræbelser;

(7) Rådet besluttede også på ny at evaluere de nuværende støtteaktiviteter og intensivere konkrete EU-projekter i Serbien på relevante områder, som f.eks. støtte til demokratiske medier;

(8) Rådet gik stærkt ind for at støtte iværksættelsen af det pilotprojekt, som G-17 har foreslået inden for rammerne af "energi for demokrati"-initiativet, og hvorefter byerne Nis og Pirot som de første vil få leveret fyringsolie som energistøtte; dette projekt vil senere kunne udvides til at omfatte andre kommuner -

VEDTAGET FØLGENDE FÆLLES HOLDNING:

Artikel 1

For at fremme demokratiseringen i FRJ vil Den Europæiske Union aktivt støtte alle kræfter, der viser, at de går fuldt ind for demokratiske værdier.

Artikel 2

Den støtte, der er nævnt i artikel 1, skal især samles om følgende aktiviteter:

- udvikling af en dialog med demokratisk indstillede lokale ledere og ledere af borgerorganisationer, bl.a. ved hjælp af møder sideløbende med samlinger i Rådet (almindelige anliggender)

- etablering af en fælles proces, der skal udgøre et forum for reelle diskussioner om politiske og tekniske spørgsmål

- støtte til igangsættelse af det pilotprojekt, som G-17 har foreslået som led i "energi for demokrati"-initiativet, der skal skaffe serbiske kommuner energi

- intensivering af støtten til de demokratiske medier og andre relevante områder.

Artikel 3

Denne fælles holdning får virkning fra dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Luxembourg, den 22. oktober 1999.

På Rådets vegne

S. MÖNKÄRE

Formand
FÆLLES AKTION af 9. marts 1999 vedtaget af Rådet på grundlag af artikel J.3 i traktaten om Den Europæiske Union, vedrørende et bidrag fra Den Europæiske Union til genoprettelse af en funktionsdygtig politistyrke i Albanien (1999/189/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og artikel J.11, stk. 2,

under henvisning til de overordnede retningslinjer fra Det Europæiske Råd den 16.-17. juni 1997, og

ud fra følgende betragtninger:

Rådet vedtog den 2. juni 1997 en fælles holdning om Albanien specielt med henblik på at fremme den demokratiske proces og tilbagevenden til politisk stabilitet og intern sikkerhed i Albanien;

allerede i denne fælles holdning erklærede Den Europæiske Union, at den er rede til at bidrage til genoprettelsen af en funktionsdygtig politistyrke i Albanien inden for rammerne af det multinationale rådgivende politikorps under Den Vesteuropæiske Union (WEU);

Det Europæiske Fællesskab yder støtte til det albanske politi i form af udstyr og istandsættelse af politiets bygninger i samarbejde med WEU;

Der Europæiske Fællesskab yder også støtte til de albanske myndigheder på det retlige område, herunder fængselssystemet, i samarbejde med Europarådet;

der er behov for at støtte den albanske regering yderligere i dens arbejde med at opretholde den offentlige orden -

VEDTAGET FØLGENDE FÆLLES AKTION:

Artikel 1

1. Den Europæiske Union bidrager til at genoprette en funktionsdygtig politistyrke i Albanien ved at sikre, at der sørges for:

- uddannelse og rådgivning af politiet, herunder direkte bistand gennem rådgivende grupper

- relevant rådgivning af Ministeriet for Offentlig Orden og i givet fald andre ministerier.

Den uddannelsesaktivitet, der er omhandlet i første led i forrige afsnit, gennemføres af indtil 160 undervisere og omfatter deltagelse af indtil 3 000 albanske politibetjente.

2. Den Europæiske Union vil fortsat holde andre muligheder åbne med henblik på i størst muligt omfang at virkeliggøre den målsætning, der er defineret i stk. 1.

Artikel 2

1. Der afholdes et beløb på indtil 2,1 mio. EUR over De Europæiske Fællesskabers almindelige budget til dækning af de operationelle udgifter til at gennemføre denne fælles aktion.

2. De udgifter, der finansieres ved det i stk. 1 nævnte beløb, forvaltes under overholdelse af Fællesskabets procedurer og regler på budgetområdet.

Artikel 3

1. For at gøre den samlede bistand så effektiv som muligt sikrer formandskabet sammenhængen mellem den bistand, som Den Europæiske Union yder på grundlag af denne fælles aktion, og den bistand, som medlemsstaterne yder på grundlag af bilaterale programmer, med henblik på genoprettelse af en funktionsdygtig politistyrke i Albanien.

2. Rådet mærker sig, at Kommissionen i sin handling fortsat vil stile mod at virkeliggøre målsætningen i denne fælles aktion, om fornødent ved hjælp af relevante fællesskabsforanstaltninger.

Artikel 4

Denne fælles aktion træder i kraft på dagen for vedtagelsen.

Artikel 5

Denne fælles aktion offentliggøres i EF-Tidende.

Udfærdiget i Bruxelles, den 9. marts 1999.

På Rådets vegne

W. RIESTER

Formand
RÅDETS FÆLLES AKTION

af 21. december 1999

om forlængelse af fælles aktion 1999/522/FUSP vedrørende etablering af strukturerne for De Forenede Nationers mission i Kosovo (UNMIK)

(1999/864/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Rådets fælles aktion 1999/522/FUSP af 29. juli 1999 vedrørende etablering af strukturerne for De Forenede Nationers mission i Kosovo (UNMIK)(1) udløber den 31. december 1999;

(2) for yderligere at støtte fjerde del af UNMIK er det nødvendigt at forlænge den fælles aktion, men kun for en begrænset periode, da Rådet har erfaret, at Kommissionen vil foreslå en finansieringsløsning på mellemlang og lang frist gennem passende fællesskabsforanstaltninger -

VEDTAGET FØLGENDE FÆLLES AKTION:

Artikel 1

Fælles aktion 1999/522/FUSP forlænges til den 29. februar 2000.

Artikel 2

1. Det finansielle referencegrundlag til dækning af de udgifter, der følger af forlængelsen af fælles aktion 1999/522/FUSP som fastsat i artikel 1, er på 290000 EUR.

2. Udgifter, der finansieres med det i stk. 1 fastsatte beløb, forvaltes i overensstemmelse med Fællesskabets procedurer og regler for budgetspørgsmål.

Artikel 3

Denne fælles aktion træder i kraft den 1. januar 2000.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 21. december 1999.

På Rådets vegne

T. HALONEN

Formand

(1) EFT L 201 af 31.7.1999, s. 1.
RÅDETS FÆLLES AKTION

af 17. december 1999

om forlængelse af fælles aktion 95/545/FUSP vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina

(1999/844/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Rådet vedtog den 11. december 1995 fælles aktion 95/545/FUSP vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina(1), senest forlænget den 26. oktober 1998 ved afgørelse 98/737/FUSP(2) og suppleret ved afgørelse 1999/191/FUSP(3);

(2) fælles aktion 95/545/FUSP udløber den 31. december 1999 og bør forlænges;

(3) Fredsimplementeringsrådets styringsgruppe godkendte den 29. oktober 1999 budgettet for den høje repræsentants kontor for 2000 -

VEDTAGET FØLGENDE FÆLLES AKTION:

Artikel 1

Fælles aktion 95/545/FUSP forlænges til den 31. december 2000.

Artikel 2

1. Det finansielle referencegrundlag til dækning af Den Europæiske Unions bidrag til aktionsudgifterne i forbindelse med opfyldelsen af den høje repræsentants mandat for 2000 er på 11 mio. EUR.

2. Udgifter, der finansieres med det i stk. 1 fastsatte beløb, forvaltes i overensstemmelse med de procedurer og regler, der gælder for Det Europæiske Fællesskabs budget.

Artikel 3

Denne fælles aktion træder i kraft på datoen for vedtagelsen.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) EFT L 309 af 21.12.1995, s. 2.

(2) EFT L 354 af 30.12.1998, s. 4.

(3) EFT L 63 af 12.3.1999, s. 5.
RÅDETS FÆLLES AKTION

af 17. december 1999

om forlængelse og ændring af fælles aktion 96/676/FUSP i forbindelse med udnævnelse af en særlig EU-udsending for fredsprocessen i Mellemøsten

(1999/843/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Fælles aktion 96/676/FUSP af 25. november 1996 i forbindelse med udnævnelse af en særlig EU-udsending for fredsprocessen i Mellemøsten(1), senest ændret ved afgørelse 98/608/FUSP af 26. oktober 1998(2) og ved fælles aktion 1999/664/FUSP(3), udløber den 31. december 1999;

(2) Den Europæiske Union finder, at denne fælles aktion bør forlænges yderligere indtil den 31. december 2000;

(3) den særlige udsendings virke bør samordnes med EU's overordnede indsats, så det får størst mulig gennemslagskraft -

VEDTAGET FØLGENDE FÆLLES AKTION:

Artikel 1

Fælles aktion 96/676/FUSP forlænges til den 31. december 2000.

Artikel 2

1. Det finansielle referencegrundlag til dækning af omkostningerne ved forlængelsen af EU's særlige udsendings mandat for 2000 er på 2845000 EUR.

2. Udgifter, der finansieres med det i stk. 1 fastsatte beløb, forvaltes i overensstemmelse med de procedurer og regler, der gælder for Det Europæiske Fællesskabs budget.

Artikel 3

EU's særlige udsending skal følge retningslinjer fra og jævnligt med referat til formandskabet bistået af generalsekretæren/den højtstående repræsentant aflægge rapport til Rådet, efterhånden som der opstår behov herfor. Kommissionen deltager fuldt ud deri.

Artikel 4

Denne fælles aktion træder i kraft den 1. januar 2000.

Artikel 5

Denne fælles aktion offentliggøres i EF-Tidende.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) EFT L 315 af 4.12.1996, s. 1.

(2) EFT L 290 af 29.10.1998, s. 4.

(3) EFT L 264 af 12.10.1999, s. 1.
DA De Europæiske Fællesskabers Tidende 11. 12. 1999 L 318/40
(Retsakter vedtaget i henhold til afsnit V i traktaten om Den Europæiske Union)
RÅDETS FÆLLES AKTION
af 9. december 1999
om forlængelse og ændring af fælles aktion 1999/523/FUSP om bekræftelse af udnævnelsen af Den
Europæiske Unions særlige udsending, der skal varetage hvervet som koordinator for stabilitets-
pagten for Sydøsteuropa
(1999/822/FUSP)
RÅDET FOR DEN EUROPÆISKE UNION HAR —
under henvisning til traktaten om Den Europæiske Union,
særlig artikel 14 og artikel 18, stk. 5, og
ud fra følgende betragtninger:
(1)Rådets fælles aktion 1999/523/FUSP (1) udløber den 31.
december 1999, medmindre den forlænges efter enfornyet gennemgang, der omfatter de administrative ogfinansielle aspekter;
(2)konklusionen af denne gennemgang var, at denne fællesaktion bør forlænges;
(3)Rådet vedtog i sine konklusioner af 13. september 1999retningslinjer for Den Europæiske Unionens deltagelse istabitetspagtens aktiviteter og organer;
(4)Rådet understregede i sine konklusioner af 15.november 1999, at det lægger vægt på, at Den Euro-æiske Unions aktioner i Balkanregionen er sammenhæn-gende, samordnede og synlige —
VEDTAGET FØLGENDE FÆLLESAKTION:
Artikel 1
Gyldigheden af fælles aktion 1999/523/FUSP forlænges til den
31. december 2000.
Artikel 2
1. Det finansielle referencegrundlag til dækning af omkost-
ningerne ved forlængelsen af Den Europæiske Unions særligeudsendings mandat er på 2 485 000 EUR for år 2000.2. Udgifter, der finansieres med det i stk. 1 fastsatte beløb,
forvaltes i overensstemmelse med de procedurer og regler, dergælder for Det Europæiske Fællesskabs budget.
Artikel 3
Følgende artikel føjes til fælles aktion 1999/523/FUSP:»
Artikel 4a
Den Europæiske Unions holdning inden for rammerne af
stabilitetspagten vil blive fastlagt i overensstemmelse medde retningslinjer, som Rådet vedtog den 13. september1999.«
Artikel 4
Gennemførelsen af denne fælles aktion vil løbende blive taget
op til vurdering, især under hensyn til udviklingen i ogsammenhængen med Den Europæiske Unions øvrige bidrag tilregionen.
Artikel 5
Denne fælles aktion træder i kraft den 1. januar 2000.
Artikel 6
Denne fælles aktion offentliggøres i EF-Tidende.
Udfærdiget i Bruxelles, den 9. december 1999.
På Rådets vegne
O. HEINONEN
Formand
(1) EFT L 201 af 31.7.1999, s. 2.
RÅDETS FÆLLES HOLDNING

af 15. november 1999

om restriktive foranstaltninger over for Taliban

(1999/727/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 15. oktober 1999 vedtog De Forenede Nationers Sikkerhedsråd resolution 1267 (1999), der fastsætter, hvilke foranstaltninger der skal indføres mod den afghanske gruppering, der er kendt som Taliban, og som også benævner sig selv Det Islamiske Emirat Afghanistan, medmindre Taliban inden den 14. november 1999 udleverer Usama bin Laden; foranstaltningerne omfatter forbud mod flyvninger udført af luftfartsselskaber, der ejes, lejes eller drives af Taliban, samt endvidere indefrysning af midler og andre økonomiske ressourcer, som Taliban ejer i udlandet;

(2) det er nødvendigt, at Fællesskabet handler for at gennemføre ovennævnte foranstaltninger -

VEDTAGET FØLGENDE FÆLLES HOLDNING:

Artikel 1

Flyvninger til og fra Det Europæiske Fællesskab udført af fly, der ejes, lejes eller benyttes af Taliban eller på dennes vegne, forbydes på de betingelser, der er fastsat i FN's Sikkerhedsråds resolution 1267 (1999).

Artikel 2

Midler og andre økonomiske ressourcer, som Taliban ejer i udlandet, blokeres på de betingelser, der er fastsat i FN's Sikkerhedsråds resolution 1267 (1999).

Artikel 3

Denne fælles holdning har virkning fra datoen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Bruxelles, den 15. november 1999.

På Rådets vegne

T. HALONEN

Formand